3. ΝΟΜΟΘΕΤ. ΔΙΑΤΑΓΜΑ υπ' αριθ. 40 της 10/10 Σεπτ. 1974 (ΦΕΚ Α' 245) Περί καταργήσεως και συμπληρώσεως διατάξεών τινων του Ν.Δ. 1345/1973 "περί προσλήψεως ιατρικού προσωπικού εις Δημοσίας Υπηρεσίας και Ν.Π.Δ.Δ. και άλλων τινών διατάξεων". Άρθρ.1.-1.Από της ενάρξεως ισχύος του παρόντος καταργούνται αι διατάξεις των άρθρ. 1, 3 και 4 του Ν.Δ. 1345/1973 "περί προσλήψεως ιατρικού προσωπικού εις Δημοσίας Υπηρεσίας και Ν.Π.Δ.Δ.". Εφεξής η πρόσληψις ιατρικού εν γένει προσωπικού (ιατρών και οδοντιάτρων) εις κενάς και εκάστοτε κενουμένας πάσης φύσεως νενομοθετημένας θέσεις πολιτικών δημοσίων υπηρεσιών, οργανισμών τοπικής αυτοδιοικήσεως και λοιπών νομικών προσώπων δημοσίου δικαίου, ενεργείται βάσει των ειδικών διατάξεων των ισχυουσών κατά περίπτωσιν προ της ενάρξεως ισχύος του Ν.Δ. 1345/73 των αφορωσών εις την φύσιν της σχέσεως αυτού ως και την χρονικήν διάρκειαν αυτής. 2.Πρόσληψις ιατρικού εν γένει προσωπικού (ιατρών και οδοντιάτρων) γενόμεναι εις νενομοθετημένας πάσης φύσεως θέσεις πολιτικών δημοσίων υπηρεσιών, οργανισμών τοπικής αυτοδιοικήσεως και λοιπών νομικών προσώπων δημοσίου δικαίου επί συμβάσει εργασίας ιδιωτικού δικαίου αορίστου ή ωρισμένου χρόνου λογίζονται διά του παρόντος ως γενόμεναι επί θητεία, εις ας περιπτώσεις προεβλέποντο ως τοιαύται επί θητεία υπό των ισχυουσών προ της ενάρξεως ισχύος του Ν.Δ. 1345/73 διατάξεων, από του χρόνου της υπογραφής της οικείας συμβάσεως και διέπονται υπό των ισχυουσών μέχρι της μετατροπής της σχέσεως ειδικών περί αυτών διατάξεων των αφορωσών εις την φύσιν της σχέσεως τούτων ως επί θητεία ως και την χρονική διάρκειαν αυτής. Άρθρ.2.-1.Τα της επιλογής του προσλαμβανομένου ιατρικού προσωπικού ρυθμίζονται δι' αποφάσεως του Υπουργού Κοινωνικών Υπηρεσιών. 2.Ο διορισμός των Δ/των, Συμβούλων, Επιμελητών, Ιατρών και Οδοντιάτρων Νοσηλευτικών Ιδρυμάτων Ν.Δ. 2592/53 ενεργείται, κατ' ελευθέραν κρίσιν, υπό του Υπουργού Κοιν. Υπηρεσιών εκ του καταρτιζομένου υπό του Κεντρικού ή Περιφερειακού Επιστημονικού Συμβουλίου πίνακος τριών υποψηφίων προς διορισμόν. Άρθρ.3.-Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως. (Αντί της σελ. 358,661) Σελ. 358,661(α) Ιατρικόν Προσωπικόν Δημοσίου και Ν.Π.Δ.Δ. 2.Ε.ν.1-3

[Source: greek_legal_code_raptarchis | Tokens: 2023]